Tirsdag åbnes der for vaccination mod coronavirus for borgere, der er +65 år, og som modtager personlig pleje og praktisk hjælp i eget hjem. Det oplyser Region Nordjylland mandag eftermiddag i en pressemeddelelse. Tidsbestillingen åbner mandag aften, og man kan kun bestille tid, hvis man har modtaget et brev fra Sundhedsstyrelsen med et tilbud om vaccine. Der vil være tale om et tilbud for et begrænset antal borgere, da regionen stadig er i gang med at vaccinere beboere og personale på plejecentrene i regionen. Forventningen er dog, at det allerede i uge 2 vil være muligt at skrue op for vaccinationen af borgere +65 år, og der vil det udover på vaccinationscentret i Aalborg være muligt at blive vaccineret i Hjørring og Thisted. Sundhedsstyrelsen har lavet en liste over, i hvilken rækkefølge danskerne bliver tilbudt en coronavaccine. Af den fremgår det, at Region Nordjylland altså nu går i gang med trin 2. Se hele listen her:

Opsummering:
Region Nordjylland er nu så langt med vaccinationer af sundhedspersonale og plejehjemsbeboere, at de åbner op for den næste gruppe af borgere, som tilbydes vaccine. Det er til borgere, der er 65 år eller derover, og som modtager pleje og praktisk hjælp i eget hjem.